stanford-oval/wikipedia huggingface dataset:
ทำมือ
ผู้ร่วมงาน

แอ๊ด คาราบาว : คำร้อง , ทำนอง , กีตาร์ , ร้องนำ , ร้องประสาน , ผลิต
พงษ์พรหม สนิทวงศ์ ณ อยุธยา (ปุ้ม ตาวัน) : คีย์บอร์ด , กลองไฟฟ้า , เบสซิน , เรียงเรียงเสียงประสาน , ร้องประสาน , ช่วยผลิต
อู๊ด ยานนาวา (ซูซู) : กลอง
วงศกร รัศมิทัต (ต้น ตาวัน): กลองไฟฟ้า
อนุพงษ์ ประถมปัทมะ (อ๊อด) : เบส
สุเทพ ปานอำพัน (เอ็ดดี้ ซูซู) : เบส
กีรติ พรหมสาขา ณ สกลนคร (เขียว) , แป๋ม , สีส้ม : ร้องประสาน
กีรติ พรหมสาขา ณ สกลนคร , อนุพงษ์ ประถมปัทมะ , วงศกร รัศมิทัต (ตาวัน) , เอก , จอม , พงษ์พรหม สนิทวงศ์ ณ อยุธยา (ตาวัน) , กิตติพันธ์ ปุณกะบุตร (ตาวัน) : มิกซ์เสียง
ศิลปินรับเชิญ : หงา คาราวาน ในเพลง สุรชัย 3 ช่า และ พลจันทร เดือนเพ็ญ, อัสนี โชติกุล ในเพลง พลจันทร เดือนเพ็ญ
เชิงอรรถ

↑  แอ๊ด คาราบาว กล่าวไว้ว่า เดิมทีกะจะใช้ชื่ออัลบั้มนี้ว่า "ทำกะมือ" หรือ "ทำในครัว" [จากปกเทปอัลบั้มทำมือ - แอ๊ด คาราบาว]
บีลีฟเวอร์ 2

| บีลีฟเวอร์ 2 |
| --- | --- |

ฮันกึล: 독전 2
ความหมายตามตัวอักษร: Solo Battle
อาร์อาร์: Dokjeon 2 
 
กำกับ: แพ็ก จง-ย็อล
บทภาพยนตร์: คิม ฮี-จิน
อำนวยการสร้าง: อิม ซึง-ยัง
นักแสดงนำ:   โช จิน-อุง  ชา ซึง-ว็อน  ฮัน ฮโย-จู  โอ ซึง-ฮุน 
ดนตรีประกอบ: Primary
บริษัทผู้สร้าง: CJ ENM Studio Superfiction 
ผู้จัดจำหน่าย: Netflix
วันฉาย:   17 พฤศจิกายน ค.ศ. 2023 (2023-11-17) (เน็ตฟลิกซ์) 
ความยาว: 116 นาที
ประเทศ: เกาหลีใต้
ภาษา: เกาหลี
บีลีฟเวอร์ 2 ( เกาหลี: 독전 2)เป็นภาพยนตร์แอ็คชั่นอาชญากรรมของเกาหลีใต้ประจำปี 2023 กำกับโดย แพ็ก จง-ย็อล เป็นภาคต่อของภาพยนตร์ บีลีฟเวอร์ในปี 2018 นำแสดงโดย โช จิน-อุง, ชา ซึง-ว็อน, ฮัน ฮโย-จู, โอ ซึง-ฮุน, คิม ดง-ยอง และ อี จู-ยัง  ภาพยนตร์เรื่องนี้บอกเล่าเรื่องราวของนักสืบวอนโฮซึ่งยุ่งอยู่กับการจับตัวผู้นำของ องค์กรยาเสพติดที่ใหญ่ที่สุดในเอเชีย  สามารถรับชมได้ทาง เน็ตฟลิกซ์ ตั้งแต่วันที่ 17 พฤศจิกายน 2023
นักแสดง

โช จิน-อุง รับบทเป็น โจวอน-โฮ
ชา ซึง-ว็อน รับบทเป็น ไบรอัน-อี
ฮัน ฮโย-จู รับบทเป็น มีดใหญ่
โอ ซึง-ฮุน รับบทเป็น ซอ ยอง-รัค
การผลิต

เน็ตฟลิกซ์ ยืนยันการผลิตบีลีฟเวอร์ 2 ซึ่งเป็นภาคต่อของภาพยนตร์แอ็คชั่นอาชญากรรมปี 2018 บีลีฟเวอร์ ในเดือนมิถุนายน 2022 ภาพยนตร์เรื่องนี้กำกับโดย แพ็ก จง-ย็อลและนักแสดงรวมถึงการกลับมารับบทเดิมในซีซันสอง โช จิน-อุง,ชา ซึง-ว็อน, ฮัน ฮโย-จู, โอ ซึง-ฮุน, คิม ดง-ยัง และ อี-จูยัง ภาพยนตร์เฃภาพยนตร์เรื่องนี้ถ่ายทำเสร็จในเดือนพฤศจิกายน 2022 ในประเทศนอร์เวย์
การเปิดตัว

ภาพยนตร์เรื่องนี้เปิดตัวครั้งแรกในเทศกาลภาพยนตร์นานาชาติปูซาน ครั้งที่ 28 ในส่วนภาพยนตร์เกาหลีวันนี้ - รอบปฐมทัศน์พิเศษ ในวันที่ 5 ตุลาคม 2023 พร้อมรับชมแบบสตรีมมิ่งบน Netflix ตั้งแต่วันที่ 17 พฤศจิกายน 2023 ในบางภูมิภาค
แหล่งข้อมูลอื่น

บีลีฟเวอร์ 2 ที่ฮันซีเนมา
บีลีฟเวอร์ 2 ที่อินเทอร์เน็ตมูวีเดตาเบส
บีลีฟเวอร์ 2 ที่เน็ตฟลิกซ์
บีลีฟเวอร์ 2 ที่รอตเทนโทเมโทส์
ทิวา

ทิวา อาจหมายถึง
ทิวากาล, วัน, กลางวัน, เวลากลางวัน
ทิวาราตรี ชื่อพืชในวงศ์มะเขือ
ชื่อบุคคล
ทิวา เงินยวง - อดีตสมาชิกสภาผู้แทนราษฎรกรุงเทพมหานคร พรรคประชาธิปัตย์
ทิวา พูลสมบัติ - อดีตสมาชิกสภาผู้แทนราษฎรจังหวัดฉะเชิงเทรา 2 สมัย
ทิวา เมยไธสง - ผู้กำกับชาวไทย
ทิวา ชินธาดาพงศ์ - เซียนหุ้นชาวไทย
ทิวา สาระจูฑะ - ผู้ก่อตั้งนิตยสารสีสัน
ทิวา โสภาเจริญ - รองผู้บังคับการตำรวจภูธรจังหวัดพิจิตร
ชื่อตัวละคร
ทิวา พุดพิชญา - ตัวละครจากเรื่องลา ฟลอร่า โรงเรียนป่วนก๊วนเจ้าหญิง
ดูเพิ่ม

ทรรศน์
บุญธง สงฆ์ประชา

บุญธง สงฆ์ประชา เป็นอดีตสมาชิกสภาผู้แทนราษฎรจังหวัดชัยนาท 5 สมัย ซึ่งได้รับเลือกตั้งมากครั้งที่สุดในจังหวัดชัยนาท และเป็นบิดาของมณเฑียร สงฆ์ประชา และนันทนา สงฆ์ประชา นักการเมืองในพื้นที่จังหวัดชัยนาท
ประวัติ

บุญธง สงฆ์ประชา สมรสกับนางจันทร์เพ็ญ สงฆ์ประชา มีบุตร 5 คน คือ นายมนตรี สงฆ์ประชา อดีตกำนันตำบลไพรนกยูง อำเภอหันคา จังหวัดชัยนาท นางจิรดา สงฆ์ประชา อดีต นายก อบจ.ชัยนาท นายมณเฑียร สงฆ์ประชา อดีต ส.ส. ชัยนาท นายศักดิ์สิทธิ์ สงฆ์ประชา อดีตสมาชิกสภาจังหวัดชัยนาท และนางนันทนา สงฆ์ประชา ส.ส.แบบบัญชีรายชื่อ
บุญธง เป็นนักธุรกิจในพื้นที่อำเภอหันคา จังหวัดชัยนาท และเป็นสมาชิกสภาจังหวัด (ส.จ.) ตั้งแต่ปี พ.ศ. 2490 ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดชัยนาท สังกัดพรรคชาติไทย และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ต่อมาเว้นวรรคไปในปี พ.ศ. 2531
บุญธง ได้รับเลือกตั้งอีกสมัยในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 โดยนายบุญธงสังกัดพรรคชาติไทยโดยตลอด
บุญธง เคยได้รับแต่งตั้งเป็นผู้ช่วยเลขานุการรัฐมนตรีว่าการกระทรวงการคลัง เมื่อปี 2538 และ 2539
นายบุญธง เป็นผู้ริเริ่มให้สร้างอาคารแสดงพันธุ์ปลาน้ำจืดขึ้นภายในสวนนกชัยนาท
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2537 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2521 –  เหรียญลูกเสือสดุดี ชั้นที่ 1
ประเทศไทยใน พ.ศ. 2563

เหตุการณ์ที่เกิดขึ้นใน พ.ศ. 2563 (ค.ศ. 2020) ในประเทศไทย
มาตรการตรวจคัดกรองโควิด-19 ก่อนเข้าห้างสรรพสินค้า
ผู้นำ

พระมหากษัตริย์: พระบาทสมเด็จพระวชิรเกล้าเจ้าอยู่หัว
นายกรัฐมนตรี: ประยุทธ์ จันทร์โอชา (อิสระ)
สภาผู้แทนราษฎร: ชุดที่ 25
ประธานสภาผู้แทนราษฎร: ชวน หลีกภัย (ประชาธิปัตย์)
วุฒิสภา: ชุดที่ 12
ประธานวุฒิสภา: พรเพชร วิชิตชลชัย (แต่งตั้ง)
ประธานศาลฎีกา
ไสลเกษ วัฒนพันธุ์ (จนถึง 30 กันยายน)
เมทินี ชโลธร (ตั้งแต่ 1 ตุลาคม)
เหตุการณ์ > มกราคม

1 มกราคม – ห้างสรรพสินค้า ซุปเปอร์มาร์เก็ต และร้านสะดวกซื้อ สนองนโยบาย กลไกการขับเคลื่อนการงดให้ถุงพลาสติก  ตามที่คณะรัฐมนตรีมีมติเห็นชอบ ด้วยการงดให้ถุงพลาสติกแบบใช้ครั้งเดียว (Single-Use Plastic)
2 มกราคม – พระบาทสมเด็จพระวชิรเกล้าเจ้าอยู่หัว มีพระบรมราชโองการโปรดเกล้าฯ แต่งตั้งให้ พลเอก สุรยุทธ์ จุลานนท์ เป็นประธานองคมนตรี คนที่ 7
9 มกราคม – เกิดเหตุคนร้ายบุกชิงทรัพย์ร้านทองในห้างสรรพสินค้าโรบินสัน อำเภอเมือง จังหวัดลพบุรี มีผู้เสียชีวิต 3 คน และได้รับบาดเจ็บ 4 คน
13 มกราคม – การระบาดทั่วของโควิด-19 ในประเทศไทย: ประเทศไทยพบผู้ป่วยไวรัสโคโรนาสายพันธุ์ใหม่ (SARS-CoV-2) ยืนยันแล้วนอกประเทศจีนรายแรก
31 มกราคม – สมพงษ์ อมรวิวัฒน์ ผู้นำฝ่ายค้านในสภาผู้แทนราษฎร ยื่นญัตติขอเปิดการอภิปรายไม่ไว้วางใจนายกรัฐมนตรีและรัฐมนตรีรวม 6 คน
เหตุการณ์ > กุมภาพันธ์

8–9 กุมภาพันธ์ – เกิดเหตุยิงบริเวณเทอร์มินอล 21 โคราช มีผู้เสียชีวิตและบาดเจ็บจำนวนมาก รวมทั้งผู้ก่อเหตุ
21 กุมภาพันธ์ – ศาลรัฐธรรมนูญวินิจฉัยยุบพรรคอนาคตใหม่และตัดสิทธิกรรมการบริหารพรรคเป็นเวลา 10 ปี จากกรณีพรรคกู้เงินธนาธร จึงรุ่งเรืองกิจ
29 กุมภาพันธ์ – การระบาดทั่วของไวรัสโคโรนาในประเทศไทย พ.ศ. 2563: ประเทศไทยพบผู้เสียชีวิตจากไวรัสโคโรนาสายพันธุ์ใหม่ (SARS-CoV-2) รายแรก
เหตุการณ์ > มีนาคม

7 มีนาคม – คณากร เพียรชนะ อดีตผู้พิพากษาหัวหน้าคณะชั้นต้นในศาลจังหวัดยะลาที่มีข่าวว่าเคยพยายามยิงตัวเองเพื่อประท้วงการแทรกแซงคำพิพากษา ยิงตนเองเป็นครั้งที่ 2 จนเสียชีวิต ที่บ้านพักส่วนตัวในอำเภอดอยสะเก็ด จังหวัดเชียงใหม่
25 มีนาคม – การระบาดทั่วของโควิด-19 ในประเทศไทย: รัฐบาลประกาศสถานการณ์ฉุกเฉิน (พรก.ฉุกเฉิน) ในทุกเขตท้องที่ทั่วราชอาณาจักร และจัดตั้ง ศบค. เพื่อปฏิบัติหน้าที่ในสถานการณ์ฉุกเฉิน
26 มีนาคม – สถานีวิทยุโทรทัศน์ไทยทีวีสีช่อง 3 ยุติการออกอากาศโทรทัศน์ระบบแอนะล็อกเป็นช่องสุดท้าย หลังสิ้นสุดสัญญาสัมปทาน 50 ปีกับ บมจ.อสมท
เหตุการณ์ > เมษายน

3 เมษายน – การระบาดทั่วของโควิด-19 ในประเทศไทย: รัฐบาลประกาศห้ามออกนอกเคหะสถานทั่วประเทศตั้งแต่เวลา 22.00 น. – 4.00 น. ของวันรุ่งขึ้น ยกเว้นบางอาชีพ เป็นมาตรการรับมือโควิด-19
13–15 เมษายน – การระบาดทั่วของโควิด-19 ในประเทศไทย: งดวันหยุดราชการในช่วงเทศกาลสงกรานต์ ประจำปี พ.ศ. 2563 เนื่องจากคณะรัฐมนตรีได้มีมติให้เลื่อนวันหยุดออกไป จนกว่าสถานการณ์การแพร่ระบาดของโควิด-19 จะคลี่คลาย
19 เมษายน – การระบาดทั่วของโควิด-19 ในประเทศไทย:ราชกิจจานุเบกษาเผยแพร่พระราชกำหนดกู้เงินเพื่อฟื้นฟูเศรษฐกิจที่ได้รับผลกระทบจากโควิด-19 รวม 3 ฉบับ วงเงินรวม 1.9 ล้านล้านบาท
เหตุการณ์ > พฤษภาคม

3 พฤษภาคม – การระบาดทั่วของโควิด-19 ในประเทศไทย: รัฐบาลออกมาตรการผ่อนปรน 6 กลุ่มกิจกรรมให้กลับมาดำเนินการได้ปกติ ได้แก่ ตลาด ร้านจำหน่ายอาหาร กิจการค้าปลีก-ส่ง กีฬาสันทนาการ ร้านตัดผมและเสริมสวยและร้านตัดผมและฝากเลี้ยงสัตว์
22 พฤษภาคม – กระทรวงการคลังในฐานะผู้ถือหุ้นรายใหญ่ของบริษัท การบินไทย จำกัด (มหาชน) ลดสัดส่วนการถือหุ้นในบริษัทฯ จากร้อยละ 51.03 เหลือร้อยละ 47.86 ของจำนวนจำนวนหุ้นที่ออกและเรียกชำระทั้งหมดของบริษัทฯ ทำให้การบินไทยพ้นสภาพการเป็นรัฐวิสาหกิจ
เหตุการณ์ > มิถุนายน

4 มิถุนายน – วันเฉลิม สัตย์ศักดิ์สิทธิ์ นักกิจกรรม นักเคลื่อนไหวทางการเมือง และผู้ลี้ภัยทางการเมือง ถูกลักพาตัวไป โดยชายมีอาวุธปืน ได้ขับรถลักพาตัวไปจากบริเวณด้านหน้าที่พักขณะลี้ภัยการเมืองอยู่ในพนมเปญ ประเทศกัมพูชา
13 มิถุนายน – การระบาดทั่วของโควิด-19 ในประเทศไทย: รัฐบาลออกประกาศยกเลิกการห้ามออกนอกเคหะสถานทั่วประเทศตั้งแต่เวลา 23.00 น. – 3.00 น. โดยให้ยกเลิกตั้งแต่เวลา 23.00 น. ของวันที่ 14 มิถุนายน และออกมาตรการผ่อนผันให้อาคารสถานที่ของสถาบันการศึกษา และการกระทำกิจกรรมบางอย่างสามารถเปิดหรือทำกิจกรรมได้ตามปกติ ยกเว้นการเปิดหรือทำกิจกรรมภายในสถานบริการ
เหตุการณ์ > กรกฎาคม

8 กรกฎาคม – การระบาดทั่วของโควิด-19 ในประเทศไทย: บุคคลในคณะทหารสัญชาติอียิปต์วัย 43 ปี เดินทางเข้าประเทศไทยด้วยสิทธิ์ทางการทูตพิเศษ ซึ่งเป็นผู้ติดเชื้อโคโรนาไวรัสสายพันธุ์ใหม่ 2019 และพบว่ามีการออกนอกพื้นที่ไปยังห้างสรรพสินค้าและสถานที่ต่าง ๆ ในเขตกรุงเทพ-ระยอง ทำให้มีการปิดสถานที่เสี่ยงต่าง ๆ ภายในเขตกรุงเทพ-ระยอง
18 กรกฎาคม – การประท้วงในประเทศไทย พ.ศ. 2563–2564: เกิดการชุมนุมประท้วงรัฐบาลที่บริเวณอนุสาวรีย์ประชาธิปไตย นำโดยกลุ่มเยาวชนปลดแอก เมื่อเวลา 17:00 น. มีข้อเรียกร้อง 3 ประการ ได้แก่ "ยุบสภา" "หยุดคุกคามประชาชน" และ "ร่างรัฐธรรมนูญใหม่"
เหตุการณ์ > สิงหาคม

10 สิงหาคม – การประท้วงในประเทศไทย พ.ศ. 2563–2564: การชุมนุมที่มหาวิทยาลัยธรรมศาสตร์ ศูนย์รังสิต มีข้อเรียกร้อง 10 ข้อเกี่ยวกับการปฏิรูปสถาบันพระมหากษัตริย์ภายใต้รัฐธรรมนูญ
28 สิงหาคม – มีพระบรมราชโองการโปรดเกล้าฯ ให้เจ้าคุณพระสินีนาฏ พิลาสกัลยาณี ดำรงฐานันดรศักดิ์เดิม[ต้องการแหล่งอ้างอิงดีกว่านี้]
เหตุการณ์ > กันยายน

1 กันยายน – ปรีดี ดาวฉาย ลาออกจากตำแหน่งรัฐมนตรีว่าการกระทรวงการคลังโดยอ้างเหตุผลว่ามีปัญหาทางสุขภาพ หลังจากดำรงตำแหน่งรัฐมนตรีฯ เพียง 28 วัน
20 กันยายน – การประท้วงในประเทศไทย พ.ศ. 2563–2564: กลุ่มแนวร่วมธรรมศาสตร์และการชุมนุมได้ทำพิธีฝังหมุดคณะราษฎรหมุดที่ 2 บริเวณสนามหลวง ก่อนที่จะมีผู้พบว่าหมุดได้ถูกรื้อถอนแล้วในช่วงเช้ามืดวันรุ่งขึ้น
24 กันยายน – การประท้วงในประเทศไทย พ.ศ. 2563–2564: รัฐสภามีมติตั้งคณะกรรมาธิการแก้ไขรัฐธรรมนูญ และปิดสมัยประชุมสามัญในวันเดียวกัน ทำให้ผู้ประท้วงไม่พอใจเนื่องจากมองว่าเป็นการถ่วงเวลาแก้ไขรัฐธรรมนูญ
เหตุการณ์ > ตุลาคม

3 กันยายน – สุริยา แสงพงค์ ผู้อำนวยการองค์การสวนสัตว์แห่งประเทศไทย ถูกเจ้าหน้าที่สวนสัตว์สงขลายิงเสียชีวิต ระหว่างลงพื้นที่ตรวจสอบข้อเท็จจริงกรณีลูกเก้งเผือกสายพันธุ์พระราชทานที่สวนสัตว์สงขลาหายไปก่อนที่มือปืนจะยิงตัวตายที่บ้านพักภายในสวนสัตว์สงขลา
11 ตุลาคม – เกิดเหตุรถไฟชนรถบัส บริเวณสถานีรถไฟสถานีคลองแขวงกลั่น อำเภอเมือง จังหวัดฉะเชิงเทรา ส่งผลให้มีผู้เสียชีวิต 20 คน และบาดเจ็บราว 40 คน
14 ตุลาคม – การประท้วงในประเทศไทย พ.ศ. 2563–2564: เกิดเหตุขบวนเสด็จฯ ผ่านที่ชุมนุมบริเวณถนนพิษณุโลก เป็นเหตุให้นายกรัฐมนตรีประกาศสถานการณ์ฉุกเฉินที่มีความร้ายแรงในเขตกรุงเทพมหานครในวันรุ่งขึ้น โดยอ้างเหตุขวางขบวนเสด็จฯ
16 ตุลาคม – การประท้วงในประเทศไทย พ.ศ. 2563–2564: การชุมนุมบริเวณสยามสแควร์และแยกปทุมวันยุติลงกลางคัน หลังจากที่ตำรวจเข้าสลายการชุมนุมด้วยรถฉีดน้ำแรงดันสูง น้ำผสมสารเคมี และแก๊สน้ำตา
22 ตุลาคม – การประท้วงในประเทศไทย พ.ศ. 2563–2564: ยกเลิกสถานการณ์ฉุกเฉินที่มีความร้ายแรงในเขตกรุงเทพมหานคร
26–27 ตุลาคม – การประท้วงในประเทศไทย พ.ศ. 2563–2564: เปิดสมัยประชุมวิสามัญของรัฐสภา
เหตุการณ์ > พฤศจิกายน

8 พฤศจิกายน – การประท้วงในประเทศไทย พ.ศ. 2563–2564: กลุ่มราษฎรจัดกิจกรรมส่งราษฎรสาส์นถึงพระมหากษัตริย์ที่สำนักพระราชวัง แต่ถูกตำรวจฉีดน้ำสกัดก่อนถึงที่หมายโดยไม่มีการแจ้งล่วงหน้าและยังไม่ทันเจรจา
14 พฤศจิกายน – การประท้วงในประเทศไทย พ.ศ. 2563–2564: กลุ่มประท้วงประมาณ 20 กลุ่ม ซึ่งมีตั้งแต่นักเรียนมัธยมปลาย นักกิจกรรมสิทธิสตรีและ LGBTQ ร่วมจัดการประท้วงในงาน "ม็อบเฟสต์"
15 พฤศจิกายน – ประเทศไทยและอีก 14 ประเทศลงนามในความตกลงหุ้นส่วนทางเศรษฐกิจระดับภูมิภาค จัดตั้งกลุ่มการค้าเสรีที่ใหญ่ที่สุดในโลก ครอบคลุมหนึ่งในสามของประชากรโลก
17 พฤศจิกายน – การประท้วงในประเทศไทย พ.ศ. 2563–2564: รัฐสภาเริ่มต้นการประชุมเพื่อพิจารณาร่างแก้ไขรัฐธรรมนูญ การประท้วงนอกอาคารรัฐสภาในวันนั้นมีผู้ได้รับบาดเจ็บอย่างน้อย 55 คน หลังผู้ประท้วงพยายามเข้าใกล้อาคารและถูกตำรวจสกัดด้วยปืนใหญ่ฉีดน้ำและแก๊สน้ำตาสีม่วง ต่อมาในช่วงค่ำ เกิดการปะทะระหว่างผู้ชุมนุมกับผู้ประท้วงนิยมเจ้าสวมเสื้อเหลือง ซึ่งมีผู้ถูกปืนยิง 6 คน
18 พฤศจิกายน – การประท้วงในประเทศไทย พ.ศ. 2563–2564: รัฐสภาลงมติรับหลักการของร่างแก้ไขรัฐธรรมนูญของพรรคร่วมรัฐบาลและพรรคเพื่อไทย ซึ่งให้มีวุฒิสภาต่อไป และห้ามแก้ไขรัฐธรรมนูญหมวด 1 และหมวด 2 แต่ปฏิเสธร่างรัฐธรรมนูญฉบับที่ไอลอว์ยกร่าง เป็นเหตุให้เกิดการยกระดับการชุมนุมและจัดชุมนุมที่แยกราชประสงค์อีกครั้ง โดยมีการเปลี่ยนชื่อแยกเป็น "ราษฎรประสงค์" และเดินขบวนไปยังสำนักงานตำรวจแห่งชาติ มีสาดสีและเติมรอยขูดขีดเขียนในบริเวณดังกล่าว
29 พฤศจิกายน – การประท้วงในประเทศไทย พ.ศ. 2563–2564: กลุ่มราษฎรจัดชุมนุมเดินขบวนจากสถานีวัดพระศรีมหาธาตุ ของรถไฟฟ้าบีทีเอส สายสุขุมวิท ไปยังกรมทหารราบที่ 11 มหาดเล็กราชวัลลภรักษาพระองค์ ทั้งนี้เป็นการเปลี่ยนแผนจากเดิมที่จะจัดชุมนุมหน้ากรมทหารราบที่ 1 มหาดเล็กราชวัลลภรักษาพระองค์
เหตุการณ์ > ธันวาคม

14 ธันวาคม – เจ้าของบริษัทสตรีมเกม แฮชแท็กอีสปอร์ต ถูกแจ้งความฐานล่วงละเมิดทางเพศลูกจ้างหญิง และคาดว่ามีผู้เสียหายรวมกว่า 20 คน
15 ธันวาคม – กระทรวงสาธารณสุขได้ประกาศให้กัญชาและกัญชงยังคงเป็นยาเสพติดให้โทษประเภท 5 เพียงแต่ส่วนของกัญชาและกัญชงที่ได้จากการปลูกหรือผลิตในประเทศ ได้แก่ ใบที่ไม่ติดกับช่อดอก กิ่ง ก้าน ลำต้น เปลือก ราก และ เส้นใย รวมถึงสารสกัดที่มี CBD เป็นส่วนประกอบและกากที่เหลือจากการสกัด ซึ่งต้องมี THC ไม่เกินร้อยละ 0.2 ไม่จัดเป็นยาเสพติดให้โทษในประเภท 5 โดยสามารถนำไปใช้ประโยชน์ทางการแพทย์ การศึกษาวิจัย ผลิตภัณฑ์สุขภาพ และอื่น ๆ ตั้งแต่วันนี้เป็นต้นไป
19 ธันวาคม นายแพทย์ ชุมพล เดชะอำไพ​ ผู้อำนวยการโรงพยาบาลพระจอมเกล้า​ถูกคนร้ายยิงด้วยอาวุธปืนเสียชีวิตในการนี้ได้พระราชทานโกศ​พระราชทานเพลิงศพ
ผู้เสียชีวิต > มกราคม

4 มกราคม – พระครูนิทัศนพลธรรม (ต่อ พลธมฺโม) เจ้าอาวาสวัดเขาแก้ว (เกิด พ.ศ. 2462)
9 มกราคม – ประพันธ์ศักดิ์ กมลเพ็ชร  อดีตสมาชิกสภานิติบัญญัติแห่งชาติ (เกิด พ.ศ. 2481)
16 มกราคม – พระภาวนาวิสุทธิญาณเถร (แบน ธนากโร) พระราชาคณะ (เกิด พ.ศ. 2471)
24 มกราคม – ชัย ชิดชอบ ประธานรัฐสภาคนที่ 28 (เกิด พ.ศ. 2471)
26 มกราคม – พระครูนิยุตต์ธรรมกิจ (เสียน สุธมฺโม) อดีตเจ้าคณะตำบลพยุหะ-เนินมะกอก (เกิด พ.ศ. 2475)
ผู้เสียชีวิต > กุมภาพันธ์

3 กุมภาพันธ์ – อุทัย แก้วละเอียด ศิลปินแห่งชาติ (เกิด พ.ศ. 2475)
8 กุมภาพันธ์ – ตระกูล ทาอาษา ตำรวจ (เกิด พ.ศ. 2527)
14 กุมภาพันธ์ – สุรางค์ ดุริยพันธุ์ ศิลปินแห่งชาติ (เกิด พ.ศ. 2480)
27 กุมภาพันธ์ – สุเทพ วงศ์กำแหง ศิลปินแห่งชาติ (เกิด พ.ศ. 2477)
ผู้เสียชีวิต > มีนาคม

7 มีนาคม – คณากร เพียรชนะ ผู้พิพากษา (เกิด พ.ศ. 2512)
13 มีนาคม – อุดรพันธ์ จันทรวิโรจน์ อดีตนายกองค์การบริหารส่วนจังหวัดเชียงใหม่ (เกิด พ.ศ. 2489)
24 มีนาคม – ประภาพันธุ์ กรโกสียกาจ (หม่อมเจ้าประภาพันธุ์ ภาณุพันธุ์) อดีตหม่อมเจ้า (ประสูติ พ.ศ. 2472)
29 มีนาคม – สุวรรณ วลัยเสถียร รัฐมนตรีช่วยว่าการกระทรวงพาณิชย์คนที่ 55 (เกิด พ.ศ. 2488)
ผู้เสียชีวิต > เมษายน

1 เมษายน – ประจวบ ไชยสาส์น อดีตรัฐมนตรี (เกิด พ.ศ. 2487)
12 เมษายน – ผัน จันทรปาน ตุลาการ (เกิด พ.ศ. 2481)
13 เมษายน – อนันต์ กาญจนพาสน์ นักธุรกิจ (เกิด พ.ศ. 2484)
21 เมษายน
ฉัตรชัย วิเศษสุวรรณภูมิ (พนมเทียน) ศิลปินแห่งชาติ (เกิด พ.ศ. 2474)
เทอด เทศประทีป อธิการบดีมหาวิทยาลัยแม่ฟ้าหลวงคนที่ 2 (เกิด พ.ศ. 2486)
ผู้เสียชีวิต > พฤษภาคม

3 พฤษภาคม
ชนัตถ์ ปิยะอุย อดีตสมาชิกวุฒิสภา (เกิด พ.ศ. 2465)
เทียนชัย สิริสัมพันธ์ รองนายกรัฐมนตรีคนที่ 38 (เกิด พ.ศ. 2467)
7 พฤษภาคม
ดารณี ชาญเชิงศิลปกุล (ดา ตอร์ปิโด) ผู้สื่อข่าว (เกิด พ.ศ. 2501)
อิทธิรัตน์ จันทรสุรินทร์ สมาชิกสภาผู้แทนราษฎร (เกิด พ.ศ. 2507)
15 พฤษภาคม – ภิรมย์ พลวิเศษ อดีตสมาชิกสภาผู้แทนราษฎร (เกิด พ.ศ. 2508)
20 พฤษภาคม – สุรพงษ์ โตวิจักษณ์ชัยกุล รองนายกรัฐมนตรีคนที่ 110 (เกิด พ.ศ. 2496)
22 พฤษภาคม – พระอธิการสุดใจ ทนฺตมโน เจ้าอาวาสวัดป่าบ้านตาด (เกิด พ.ศ. 2487)
ผู้เสียชีวิต > มิถุนายน

1 มิถุนายน – ทวี พิพัฒกุล (พุฒ ล้อเหล็ก) นักมวย (เกิด พ.ศ. 2495)
7 มิถุนายน – วิโชค มุกดามณี ศิลปินแห่งชาติ (เกิด พ.ศ. 2496)
10 มิถุนายน – นรัณยู วงษ์กระจ่าง (ศรัณยู วงษ์กระจ่าง) นักแสดง (เกิด พ.ศ. 2503)
11 มิถุนายน – ไกรศักดิ์ ชุณหะวัณ อดีตสมาชิกสภาผู้แทนราษฎร (เกิด พ.ศ. 2490)
ผู้เสียชีวิต > กรกฎาคม

1 กรกฎาคม – อาคม เอ่งฉ้วน อดีตรัฐมนตรี (เกิด พ.ศ. 2494)
4 กรกฎาคม – สุธัญ โอมานันท์ (นาธาน โอร์มาน) นักร้อง (เกิด พ.ศ. 2518)
11 กรกฎาคม – ประมณฑ์ ผลาสินธุ์ ผู้บัญชาการทหารบกคนที่ 29 (เกิด พ.ศ. 2478)
24 กรกฎาคม – ศุภสิธ เตชะตานนท์ อดีตสมาชิกสภาผู้แทรราษฎร (เกิด พ.ศ. 2485)
ผู้เสียชีวิต > สิงหาคม

13 สิงหาคม – สุปาณี พุกสมบุญ นักร้อง (เกิด พ.ศ. 2467)
27 สิงหาคม – กาญจนา จินดาวัฒน์ นักแสดง (เกิด พ.ศ. 2501)
ผู้เสียชีวิต > กันยายน

7 กันยายน – กาณฏ์มณี เค้ามูลคดี (ปทุมวดี โสภาพรรณ) นักแสดง (เกิด พ.ศ. 2492)
10 กันยายน – ณรงค์ วงศ์วรรณ รองนายกรัฐมนตรีคนที่ 51 (เกิด พ.ศ. 2468)
17 กันยายน – พระธรรมมหาวีรานุวัตร (อำนวย จนฺทสโร) พระราชาคณะ (เกิด พ.ศ. 2476)
19 กันยายน – ไพฑูรย์ พุ่มรัตน์ (โรเบิร์ต สายควัน) นักแสดงตลก (เกิด พ.ศ. 2508)
23 กันยายน – สุคนธ์ พรพิรุณ ศิลปินแห่งชาติ (เกิด พ.ศ. 2478)
30 กันยายน – อภิรดี ยิ่งเจริญ คุณข้าหลวง (เกิด พ.ศ. 2469)
ผู้เสียชีวิต > ตุลาคม

9 ตุลาคม – พระสาสนโสภณ (โกศล สิรินฺธโร) พระราชาคณะเจ้าคณะรอง (เกิด พ.ศ. 2467)
23 ตุลาคม – ปรีดา พัฒนถาบุตร อดีตรัฐมนตรี (เกิด พ.ศ. 2470)
ผู้เสียชีวิต > พฤศจิกายน

4 พฤศจิกายน – มณฑินี ตั้งพงษ์ นักเทนนิส (เกิด พ.ศ. 2528)
8 พฤศจิกายน – ดุสิต รังคสิริ อดีตสมาชิกสภาผู้แทนราษฎร (เกิด พ.ศ. 2484)
16 พฤศจิกายน – วาสนา บุญภูพันธ์ตันติ อดีตสมาชิกสภาผู้แทนราษฎร (เกิด พ.ศ. 2474)
ผู้เสียชีวิต > ธันวาคม

11 ธันวาคม – มงคล ณ สงขลา รัฐมนตรีว่าการกระทรวงสาธารณสุขคนที่ 42 (เกิด พ.ศ. 2484)
14 ธันวาคม – ไชยา สะสมทรัพย์ อดีตรัฐมนตรี (เกิด พ.ศ. 2495)
22 ธันวาคม – สมเด็จพระญาณวชิโรดม (วิริยังค์ สิรินฺธโร)‎ สมเด็จพระราชาคณะ (เกิด พ.ศ. 2463)
28 ธันวาคม – นครินทร์ ชาทอง ศิลปินแห่งชาติ (เกิด พ.ศ. 2488)
เชิงอรรถ

↑  วันที่ 9 มิถุนายน 2562 มีพระบรมราชโองการแต่งตั้งให้เป็นนายกรัฐมนตรี ในฐานะผู้ได้รับเสนอชื่อเป็นนายกรัฐมนตรีจากพรรคพลังประชารัฐ
ดูเพิ่ม

บุคคลที่เสียชีวิตในปี พ.ศ. 2563
The Masterpiece เวทีบันลือโลก

| The Masterpiece เวทีบันลือโลก |
| --- | --- |
ประเภท: เรียลลิตีโชว์, วาไรตีโชว์
พัฒนาโดย: เคร็ก เพลสติส (สมาร์ตด็อก มีเดีย)
กำกับโดย: ปรัชญา ปิ่นแก้ว หม่ำ จ๊กมก พิง ลำพระเพลิง ชยนพ บุญประกอบ อภิวัชร์ เอื้อถาวรสุข พล หุยประเสริฐ ธีรวัฒน์ อนุวัตรอุดม สันติ ต่อวิวรรธน์ มานพ มีจำรัส
พิธีกร: กันต์ กันตถาวร
แสดงนำ: ยุกต์ ส่งไพศาล เขมนิจ จามิกรณ์ ชินวุฒ อินทรคูสิน มาดามมด โจริญ คัมภีรพันธุ์ ปกรณ์ ลัม อิชณน์กร พึ่งเกียรติรัศมี วิชญาณี เปียกลิ่น เบิ้ล ปทุมราช อาร์สยาม
กรรมการ: บุคคลที่มีชื่อเสียงในวงการบันเทิง นักศึกษาสาขาวิชาภาพยนตร์ คณะนิเทศศาสตร์ ของมหาวิทยาลัยต่าง ๆ ทั่วประเทศ
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 8
การผลิต
ผู้อำนวยการผลิต: พาณิชย์ สดสี ชลากรณ์ ปัญญาโฉม ธนศักดิ์ หุ่นอารักษ์ สุรการ ศิริโมทย์ เคร็ก เพลสติส
ผู้อำนวยการสร้าง: พาณิชย์ สดสี ชยันต์ จันทวงศาทร ดาราราย ศรีจิตรแจ่ม สมัชญ์ มูลทอง
สถานที่ถ่ายทำ: สตูดิโอเวิร์คพอยท์
กล้อง: กล้องหลายตัว
ความยาวตอน: 90 นาที
บริษัทผู้ผลิต: เวิร์คพอยท์ เอ็นเทอร์เทนเมนท์ ฟ็อกซ์ อัลเทอร์นาทีฟ เอ็นเทอร์เทนเมนท์ สมาร์ตด็อก มีเดีย
ออกอากาศ
เครือข่าย: ช่องเวิร์คพอยท์
ออกอากาศ: 4 มกราคม 2566 (2566-01-04) – 1 มีนาคม 2566 (2566-03-01)
การแสดงที่เกี่ยวข้อง
The Mask Singer หน้ากากนักร้อง The Show ศึกชิงเวที
The Masterpiece เวทีบันลือโลก เป็นรายการโทรทัศน์ประเภทเรียลลิตีโชว์และวาไรตีโชว์ที่นำผู้กำกับและนักแสดงจำนวน 9 คู่ มาแข่งขันทำการแสดงจากการตีความผลงานศิลปะชิ้นเอก (Masterpiece) ออกมาใหม่ในหลากหลายรูปแบบ ภายใต้ความร่วมมือในการผลิตระหว่างบริษัทบันเทิงรายใหญ่ของ 2 ประเทศ ได้แก่ บริษัท เวิร์คพอยท์ เอ็นเทอร์เทนเมนท์ จำกัด (มหาชน) จากประเทศไทย กับ ฟ็อกซ์ อัลเทอร์นาทีฟ เอ็นเทอร์เทนเมนท์ และ สมาร์ตด็อก มีเดีย จากสหรัฐ ออกอากาศทางช่องเวิร์คพอยท์ ทุกวันพุธ เวลา 20:15 - 21:45 น. เริ่มออกอากาศครั้งแรกเมื่อวันที่ 4 มกราคม พ.ศ. 2566 ดำเนินรายการโดย กันต์ กันตถาวร
งานสร้าง > จุดเริ่มต้น

The Masterpiece เวทีบันลือโลก เป็นรายการโทรทัศน์ที่เป็นโครงการใหญ่ระดับโลก ภายใต้ความร่วมมือระหว่างบริษัทบันเทิงขนาดใหญ่ของ 2 ประเทศ ได้แก่ บริษัท เวิร์คพอยท์ เอ็นเทอร์เทนเมนท์ จำกัด (มหาชน) จากประเทศไทย และฟ็อกซ์ อัลเทอร์นาทีฟ เอ็นเทอร์เทนเมนท์ กับสมาร์ตด็อก มีเดีย จากสหรัฐ ซึ่งความร่วมมือนี้เกิดจากความสำเร็จของเวิร์คพอยท์ เอ็นเทอร์เทนเมนท์ ในการผลิตรายการ The Mask Singer หน้ากากนักร้อง ที่สร้างชื่อเสียงในประเทศไทย และหลังจากฟ็อกซ์ อัลเทอร์นาทีฟ เอ็นเทอร์เทนเมนท์ รวมถึงพันธมิตรคือสมาร์ตด็อก มีเดีย ได้ซื้อลิขสิทธิ์ไปผลิตและออกอากาศในรูปแบบของสหรัฐ ซึ่งประสบความสำเร็จและสร้างชื่อเสียงในสหรัฐเช่นกัน เคร็ก เพลสติส ผู้อำนวยการผลิตของสมาร์ตด็อก จึงกลับมาชักชวนเวิร์คพอยท์ให้มาร่วมสร้างโครงการใหญ่ร่วมกันอีกครั้ง
รายการนี้เป็นความท้าทายของเวิร์คพอยท์อีกระดับ เนื่องจากเป็นการก้าวข้ามขีดจำกัดเดิมเพื่อพิสูจน์ศักยภาพในการสร้างการแสดงจากผลงานชิ้นเอกให้เป็นมาตรฐานระดับโลก และเป็นปรากฏการณ์ใหม่ของวงการโทรทัศน์ของประเทศไทยอีกครั้ง และเป็นการร่วมพัฒนารูปแบบรายการของฟ็อกซ์ อัลเทอร์นาทีฟ เอ็นเทอร์เทนเมนท์ และสมาร์ตด็อก มีเดีย สำหรับจำหน่ายลิขสิทธิ์เพื่อออกอากาศนอกสหรัฐ โดยได้รับเงินสนับสนุนจากกองทุนพัฒนารูปแบบรายการไร้สคริปต์สากลของฟ็อกซ์ เอ็นเทอร์เทนเมนท์ ซึ่งหากรูปแบบรายการนี้ประสบความสำเร็จ จะนำไปผลิตเพื่อออกอากาศในประเทศอื่น ๆ
งานสร้าง > แนวคิด

The Masterpiece เวทีบันลือโลก เป็นรายการแข่งขันประกวดการแสดงที่นำผลงานศิลปะชิ้นเอก (Masterpiece) ที่มีชื่อเสียงและเป็นที่รู้จักในระดับโลก มาใช้เป็นต้นแบบเพื่อทำการแสดงประเภทต่าง ๆ ในรูปแบบใหม่ เสมือนการทำให้กลับมามีชีวิตอีกครั้ง ผ่านการตีความหมายใหม่ หรือการใส่ความคิดสร้างสรรค์เพิ่มเติมลงไปในการแสดงในรูปแบบของผู้กำกับและนักแสดงทั้ง 9 ทีม โดยนักแสดงจะออกมาจากผลงานต้นแบบเพื่อทำการแสดงรูปแบบใหม่ในประเภทต่าง ๆ ซึ่งมีทั้งการร้องเพลง แสดงตลกเดี่ยว และการเต้นรำ และเมื่อการแสดงสิ้นสุดลง นักแสดงจะกลับไปสู่ผลงานต้นแบบ โดยผลงานชิ้นเอกทุกผลงานสามารถนำมาทำการแสดงในรูปแบบใหม่ได้ทั้งหมด
งานสร้าง > การผลิต

ในรายการนี้ การแสดงจากผลงานชิ้นเอกในแต่ละการแสดง จะเปรียบเสมือนกับการผลิตภาพยนตร์ในแต่ละเรื่อง ซึ่งใช้ทีมงานมากกว่า 500 คน และงบประมาณในการผลิตจำนวนมาก โดยในทุก ๆ การแสดง จะมีการสร้างฉากขึ้นมาใหม่ทั้งหมด รวมไปถึงมีการออกแบบเสื้อผ้า การแต่งหน้า การทำผม ของนักแสดงทุกคน ที่เน้นตามเรื่องราวของผลงานชิ้นเอกแต่ละผลงาน
รูปแบบรายการ

ในรายการนี้จะนำผู้กำกับและนักแสดงที่มีชื่อเสียงจำนวน 9 ทีม มาตีความผลงานศิลปะชิ้นเอกที่มีชื่อเสียงระดับโลก และนำเสนอออกมาเป็นการแสดงในรูปแบบใหม่ให้ประทับใจผู้ชมมากที่สุด รวมถึงมีศิลปินรับเชิญที่มีชื่อเสียงทั้งในประเทศและในระดับโลก เรียกว่า "White Gang" มาเป็นตัวละครลับที่คิดคาแร็กเตอร์และใส่ลงไปในระหว่างการแสดงจริงของทุกทีม โดยที่นักแสดงจะไม่เคยได้ซ้อมกับ White Gang มาก่อน แต่ไม่มีผลต่อการตัดสิน โดยการตัดสินจะมาจากการโหวตของคณะกรรมการ บุคคลที่มีชื่อเสียงในวงการบันเทิง และนักศึกษาจากสาขาวิชาภาพยนตร์ คณะนิเทศศาสตร์ ของมหาวิทยาลัยต่าง ๆ ทั่วประเทศ และในทุก ๆ สัปดาห์ ทีมที่ได้ผลคะแนนโหวตน้อยที่สุดจะถูกคัดออก จนเหลือ 2 ทีมสุดท้ายที่จะผ่านเข้าสู่รอบชิงชนะเลิศซึ่งออกอากาศแบบถ่ายทอดสด และเปิดรับคะแนนโหวตสะสมจากผู้ชมในทุกช่องทางตั้งแต่หลังจบรายการในสัปดาห์ก่อนหน้ารอบชิงชนะเลิศ จนกระทั่งปิดโหวตในระหว่างการถ่ายทอดสดรอบชิงชนะเลิศของรายการ และทีมที่ได้รับคะแนนโหวตมากที่สุดจะเป็นผู้ชนะเลิศ และได้รับถ้วยรางวัลจากรายการ
ผู้กำกับและนักแสดง

| ผู้กำกับ | นักแสดง | 2 ทีมสุดท้าย |
| --- | --- | --- |
| ปรัชญา ปิ่นแก้ว | ยุกต์ ส่งไพศาล |  |
| หม่ำ จ๊กมก | เขมนิจ จามิกรณ์ |  |
| พิง ลำพระเพลิง | ชินวุฒ อินทรคูสิน |  |
| ชยนพ บุญประกอบ | มาดามมด |  |
| อภิวัชร์ เอื้อถาวรสุข | โจริญ คัมภีรพันธุ์ |  |
| พล หุยประเสริฐ | ปกรณ์ ลัม |  |
| ธีรวัฒน์ อนุวัตรอุดม | อิชณน์กร พึ่งเกียรติรัศมี |  |
| สันติ ต่อวิวรรธน์ | วิชญาณี เปียกลิ่น |  |
| มานพ มีจำรัส | เบิ้ล ปทุมราช อาร์สยาม |  |